

**Precizări privind desfasurarea activităţii de inspecţie şcolară pentru grade didactice**

**An şcolar 2015-2016**

Activitatea de inspecţie şcolară pentru în vederea obţinerii gradelor didactice se desfăşoară potrivit prevederilor Metodologiei de formare continuă a personalului din învăţământul preuniversitar, aprobată prin ordinul de ministru nr. 5561/2011, cu modificările şi completările ulterioare.

 În anul şcolar 2015-2016 se vor derula activităţile de inspecţie şcolară în vederea obţinerii gradelor didactice II şi I pentru următoarele serii de candidaţi:

* **Gradul al- II- lea**, seriile: **2014-2016**(candidatii inscrisi vor susţine inspecţia specială- evaluată cu notă, iar în situaţii deosebite, asupra cărora va fi informat şi ISJ Bacău, şi inspecţia curentă 2- de către candidaţii care nu au susţinut aceasta inspecţie în anul şcolar 2014-2015, inspecţie evaluată prin acordarea unui calificativ); **2015-2017**(candidaţii vor efectua inspecţia curentă 2- evaluată prin acordarea unui calificativ, cu excepţia candidaţilor înscrişi într-o serie anterioară cu dosar translatat în seria 2015-2017 şi care au susţinut deja inspecţia curentă 2 ); **2016- 2018(**candidaţii vor susţine preinspecţia- evaluată prin acordarea unui calificativ, iar în octombrie 2016 vor depune dosarul de înscriere la gradul II);
* **Gradul I**, seriile: **2014-2016**(candidatii inscrisi vor susţine inspecţia specială- evaluată cu notă, iar în situaţii deosebite, asupra cărora va fi informat şi ISJ Bacău, şi inspecţia curentă 2- de către candidaţii care nu au susţinut aceasta inspecţie în anul şcolar 2014-2015, inspecţie evaluată prin acordarea unui calificativ sau inspecţia curentă 1- de către acei candidaţi care au fost înscrişi într-o serie anterioară şi au dosarul translatat în seria 2014-2016, translatare care va conduce până la finalizarea gradului I la pierderea valabilităţii inspecţiei curente; nu repeta inspecţia curentă candidaţii care au translatat dosarul pentru fatul că au fost în concediu pentru creştere copil sau concediu fără plată- perioade care nu sunt considerate de activitate didactică); **2015-2017**(candidaţii vor efectua inspecţia curentă 2- evaluată prin acordarea unui calificativ, cu excepţia candidaţilor înscrişi într-o serie anterioară cu dosar translatat în seria 2015-2017 care au susţinut deja inspecţia curentă 2 ); **2017- 2019(**candidaţii vor susţine preinspecţia- evaluată prin acordarea unui calificativ, iar în octombrie 2016 vor depune dosarul de înscriere la gradul I); **candidaţii înscrişi în seria 2016-2018** vor susţine în anul şcolar current doar colocviul de admitere, în vacanţa intersemestrială, urmând ca în anul şcolar 2016-2017 să susţină inspecţia curentă 2)

**Evaluarea celor 4 activităţi desfăşurate de către candidaţi în cadrul unei inspecţii** se va realiza conform fişelor de evaluare a inspecţiilor curente şi speciale, completate pentru fiecare oră desfăşurată, **rezultatele evaluării fiind consemnate în registrul de inspecţii al unităţii şcolare în ziua efectuării inspecţiei**, conform machetei raportului scris pentru fiecare tip de inspecţie. **Inspecţiile curente vor fi evaluate** prin acordarea unui calificativ de către metodist, calificativ care la gradul II trebuie să fie cel puţin BINE, iar la gradul I FOARTE BINE. **Inspecţiile speciale vor fi evaluate** prin acordarea unei note, la gradul II- cel puţin 8, iar la gradul I- cel puţin 8 la inspecţia special şi cel puţin 9 la susţinerea lucrării.

 **Înainte de a efectua o inspecţie(**curentă sau specială**) unui candidat, înscris la gradul II sau I, metodistul va contacta candidatul pentru a se informa privind data/datele efectuării inspecţiilor curente anterioare**( excepţie fac candidaţii care trebuie să susţină în acest an şcolar preinspecţiile pentru a se înscrie în anul şcolar următor la gradul I sau la gradul II) **şi eventualele perioade de întrerupere a activităţii, pentru concediu fără plată sau de creştere a copilului**( în cazul candidaţilor cu dosare translatate dintr-o serie anterioară în seria curentă pentru care se efectuează inspecţia), pentru a verifica valabilitatea inspecţiilor efectuate până la finalizarea probelor gradului didactic.

**Potrivit metodologiei de formare continuă, art. 10 şi art. 29, inspecţiile curente efectuate sunt valabile** „4 ani şcolari de activitate didactică calculaţi la data finalizării examenului”, respective la data de 31 august a anului în care finalizează examenul.

**Candidaţii cu dosare translatate într-o anumită serie, a căror inspecţii curente vor expira până la data finalizării examenului de grad**(excepţie fac candidaţii cu dosare translatate pentru concediu creştere copil sau concediu fără plata, pentru care perioada de întrerupere a activităţii didactice nu se ia in considerare la stabilirea celor 4 ani şcolari în care sunt valabile inspecţiile curente effectuate si care nu refac inspecţiile curente efectuate) **vor reface inspecţia curentă care va expira înainte de efectuarea inspecţiei special pentru gradul II sau gradul I.**

**Candidaţii care vor finaliza gradul II în seria 2014-2016,** trebuie să aibă efectuate inspecţiile curente începând cu anul şcolar 2012-2013. **Candidaţii care au efectuat aceste inspecţii înainte de anul şcolar menţionat vor reface inspecţia curentă care va expira până la finalizarea gradului II,** cu excepţia candidaţilor care au translatat dosarul în seria 2014-2016 pentru perioadele în care s-au aflat în concediu creştere copil sau concediu fără plată, candidaţi care nu vor reface nici o inspecţie curentă, intrucât perioadele menţionate nu sunt considerate de activitate didactică. **Inspecţia curentă care va expira până la finalizarea gradului didactic** va fi susţinută înainte de susţinerea inspecţiei special, candidatul fiind informat de către metodist privind necesitatea refacerii inspecţiei curente care va expira.

**Candidaţii care vor finaliza gradul I în seria 2014-2016,** trebuie să aibă efectuate inspecţiile curente începând cu anul şcolar 2012-2013. **Candidaţii care au efectuat aceste inspecţii înainte de anul şcolar menţionat, vor reface inspecţia curentă care va expira până la finalizarea gradului II,** cu excepţia candidaţilor care au translatat dosarul în seria 2014-2016 pentru perioadele în care s-au aflat în concediu creştere copil sau concediu fără plată, candidaţi care nu vor reface nici o inspecţie curentă, intrucât perioadele menţionate nu sunt considerate de activitate didactică. **Inspecţia curentă care va expira până la finalizarea gradului didactic** va fi susţinută înainte de susţinerea inspecţiei special, candidatul fiind informat de către metodist privind necesitatea refacerii inspecţiei curente care va expira.

**Inspecţiile curente şi speciale pentru obţinerea gradelor didactice vor fi effectuate până la data de 31 mai 2016**.

Pentru ventualele probleme sau neclarităţi legate de inspecţiile pentru grade didactice metodiştii se pot adresa inspectorului şcolar pentru dezvoltarea resursei umane.

Inspector şcolar dezvoltarea resursei umane,

Prof. Maria DOBROI